Малийците () са древногръцко племе, живяло край река Сперхей в Средна Гърция. Територията им Малия се e намира до планинския масив Калидромо във Фтиотида. На изток граничела с Термопилите, на север с Малиакския залив на Егейско море. Тяхната столица е бил град Трахис. В техния град Антеле се e намирало светилището на Деметра, най-древният център на древногръцкото общество Амфиктиония. През 426 пр.н.е. Спарта основава до града Трахис Хераклея Трахис. Те се надигат против зависимостта си от Спарта и загубват в Коринтската война (395 – 387 пр.н.е.) територията си южно от река Сперхей. Столицата им Хераклея е превзета от ойтаите. Новата им столица става град Ламия.